OpenLLM-France/wikimedia huggingface dataset:
# Cal Ferrer (la Vall de Bianya)

Cal Ferrer és una casa al petit nucli de Sant Salvador de Bianya (la Garrotxa) presidit per l'església de Sant Salvador i enganxada a ella pel costat oest. És de planta quadrada i teulat a dues aigües amb les cornises de rajoles, i teules pintades amb motius geomètrics vermells i blancs. Disposa de planta baixa i dos pisos superiors. Va ser bastida amb carreus ben tallats remarcant els cantoners i els de les obertures. Durant alguns anys va fer la funció de casa rectoral i actualment s'utilitza com a casa de colònies.
Llindes
* Façana sud, dos finestres: 1770 i 1778
* Façana nord, porta principal:17 (corona) 77
* Façana est: 1777 i 1779
* Façana est, una finestra: 1665 / IOAN FERRER / (símbols de ferrer)
Per les dates que ens donen les llindes, aquest edifici va ser bastit durant la segona meitat del segle xviii (1770,1777,1778 i 1779), possiblement damunt d'un edifici més antic; a ell correspondria la llinda de l'any 1665.

## Notes

* 1 2 3 «Cal Ferrer». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 29 octubre 2016].
# Pain Hustlers

Pain Hustlers és una pel·lícula de drama criminal nord-americà del 2023 dirigida per David Yates a partir d'un guió de Wells Tower. Es basa en el llibre del mateix nom de 2022 d'Evan Hughes. La pel·lícula és protagonitzada per Emily Blunt, Chris Evans, Andy García, Catherine O'Hara, Jay Duplass, Brian d'Arcy James i Chloe Coleman. La seva trama se centra en una noia que abandona la secundària que aconsegueix una feina amb una empresa farmacèutica fallida a la Florida central, on aviat es troba al centre d'una conspiració criminal.
Pain Hustlers es va estrenar al Festival Internacional de Cinema de Toronto l'11 de setembre de 2023 i es va estrenar en uns pocs cinemes dels Estats Units el 20 d'octubre de 2023, abans del seu debut en streaming per Netflix el 27 d'octubre de 2023. Ha estat subtitulada al català.

## Sinopsi

Liza Drake, que va abandonar l'escola secundària, aconsegueix una feina amb una empresa farmacèutica fallida en un centre comercial groguenc de la Florida central, on aviat es troba al centre d'una conspiració criminal amb conseqüències mortals.

## Repartiment

* Emily Blunt com a Liza Drake
* Chris Evans com a Pete Brenner
* Catherine O'Hara com a Jackie, la mare de la Liza
* Andy García com as Dr. Neel
* Jay Duplass com a Larkin
* Brian d'Arcy James com a Dr. Lydell
* Amit Shah com a Eric Paley
* Chloe Coleman com a Phoebe, filla de la Liza's
* Aubrey Dollar com a Andy
* Michael Kosta com la persona del Schatz
* Nick McNeil com a Randy

## Referències

* ↑ «Pain Hustlers», 17-03-2023. [Consulta: 17 març 2023].
* ↑ «Pain Hustlers». [Consulta: 18 agost 2023].
* ↑ Grobar, Matt. «Netflix Sets Fall Movie Release Dates For The Killer, Pain Hustlers, Sly, Wes Anderson's The Wonderful Story Of Henry Sugar & More», 30-08-2023. [Consulta: 30 agost 2023].
* ↑ «Pain Hustlers». Goita què fan, ara!. [Consulta: 28 octubre 2023].
* ↑ Kroll, Justin. «Chris Evans To Co-Star With Emily Blunt In Netflix Movie Pain Hustlers», 05-07-2022. [Consulta: 30 agost 2023].

## Enllaços externs

* Pain Hustlers a Goita què fan, ara!
# La ruleta de la fortuna i la fantasia

La ruleta de la fortuna i la fantasia (偶然と想像, Gūzen to Sōzō) és una pel·lícula d'antologia de drama romàntic japonès del 2021 escrita i dirigida per Ryusuke Hamaguchi. La pel·lícula és protagonitzada per Kotone Furukawa, Katsuki Mori i Fusako Urabe com a actrius principals de cadascun dels tres segments de l'antologia. S'ha doblat i subtitulat al català.
La pel·lícula es va veure prèviament en línia i als cinemes de quatre ciutats pels compradors, la premsa i els jurats del festival a la Competició del 71è Festival Internacional de Cinema de Berlín de l'1 al 5 de març de 2021, després del qual va ser premiada amb el Gran Premi del Jurat Os de Plata. Es va estrenar pública al 22è Festival Internacional de Cinema Independent de Buenos Aires el 23 de març.
Es va estrenar per primera vegada a escala nacional als cinemes de Dinamarca, el 29 de juliol de 2021. No es va estrenar a tot el Japó fins al 17 de desembre del mateix any.

## Repartiment

El repartiment inclou:
* Kotone Furukawa com a Meiko
* Ayumu Nakajima com a Kazuaki Kubota
* Hyunri com a Tsugumi Konno
* Kiyohiko Shibukawa com a Segawa
* Katsuki Mori com a Nao
* Shouma Kai com a Sasaki
* Fusako Urabe com a Moka Natsuko
* Aoba Kawai com a Nana Aya

## Referències

* 1 2 «Bafici 2021 Catálogo». Scribd, 12-03-2021. [Consulta: 20 gener 2022].
* 1 2 «映画『偶然と想像』公式サイト» (en japonès). Incline, 2021. [Consulta: 20 gener 2022].
* 1 2 «Wheel of Fortune and Fantasy». M-Appeal. [Consulta: 20 gener 2022].
* 1 2 Grater, Tom. «Berlinale Unveils Competition Lineup: New Pics From Daniel Bruhl, Celine Sciamma, Radu Jude, Xavier Beauvois & Hong Sang-soo». Deadline Hollywood, 11-02-2021. [Consulta: 12 febrer 2021].
* ↑ «La ruleta de la fortuna i la fantasia». Goita què fan, ara!. [Consulta: 29 maig 2023].
* 1 2 «Japanske fortællinger (trailer) – Biografpremiere d. 29. juli 2021». YouTube, 07-06-2021. [Consulta: 20 gener 2022].
* ↑ «Film and TV Projects Going Into Production - Wheel of Fortune and Fantasy». Variety Insight. Arxivat de l'original el 21 març 2021. [Consulta: 21 març 2021].
* ↑ «Wheel of Fortune and Fantasy International Trailer». YouTube, 27-02-2021. [Consulta: 20 gener 2022].
# Sofia Djama

Sofía Djama (Orà, 1979) és una directora de cinema algeriana. El seu debut va ser en 2017 amb la cinta Les Bienheureux, va guanyar tres premis al Festival de Cinema de Venècia.

## Biografia

En 1999 es va mudar de la ciutat on va créixer, Béjaïa, a Alger, on va estudiar lletres i diversos idiomes. El segon curtmetratge que va filmar Mollement, un samedi matin, la història d'un violador sense erecció, va guanyar dos premis al Festival del Curtmetratge de Clermont-Ferrand el 2012.
El seu primer llargmetratge va ser estrenat en 2017, Les Bienheureux, una història ambientada a Alger en 2008 en la guerra civil algeriana, protagonitzada per Sami Bouajila. Les bienheureux es va estrenar en el Festival Internacional de Cinema de Venècia, i va ser una de les dues úniques pel·lícules de directors africans, l'altre va ser el franco-tunisià Abdellatif Kechiche, amb la seva pel·lícula, Mektoub, My Love: Canto Uno.
Les bienheureux va guanyar tres premis en la secció Orizzonti (Horizons) del Festival de Cinema de Venècia, i el premi a la Millor Actriu va ser per a Lyna Khoudri, el Premi Brian, atorgat a la pel·lícula que "defensa millor els drets humans, la democràcia, el pluralisme i la llibertat de pensament", i el Premi Lina Mangiacapre per una pel·lícula que "canvia la imatge de la dona al cinema".

## Vida personal

El 2015, Djama va donar suport a una dona jove a la qual se li va negar l'accés a la Universitat per una faldilla que es considerava massa curta. Va crear una pàgina específica de Facebook: #La meva dignitat no es decideix per la longitud de la meva faldilla (#Ma Dignité n'est pas dans la longueur de ma jupe.)
Djama s'identifica com a activista i es va unir a les protestes quan tenia catorze anys. Pel que fa a la seva relació amb l'Islam, Djama afirma: “Sóc agnòstic, però dic que sóc de la cultura àrab-musulmana perquè m'havia impregnat d'això. No rebutjo la meva cultura i la meva herència àrab-musulmana”..

## Filmografia

* Les 100 pas de Monsieur X (2012)
* Mollement, un samedi matin (2012)
* Les Bienheureux (2017)

## Referències

* ↑ «Sofia Djama – Arab Women in Films» (en anglès americà). [Consulta: 7 abril 2021].
* ↑ Day. «New Africa: the film-maker exploring feminism in Algeria», 25-08-2012. [Consulta: 11 novembre 2017].
* ↑ Keslassy. «Bac Films Kicks Off Sales on Sofia Djama’s Venice Title ‘The Blessed’», 03-09-2017. [Consulta: 11 novembre 2017].
* 1 2 «Italy / Sofia Djama’s "Les Bienheureux" wins awards at Venice - Méditerranée Audiovisuelle», 18-09-2017. [Consulta: 11 novembre 2017].
* ↑ «Collateral Awards of the 74th Venice Film Festival», 09-09-2017. [Consulta: 11 novembre 2017].
* ↑ «Algerian women buzz social media with skirt protest» (en anglès). Hürriyet Daily News. [Consulta: 7 abril 2021].
* ↑ Pittman, Taylor. «How A 'Too-Short' Skirt Inspired A Leg-Baring Movement» (en anglès). HuffPost, 20-05-2015. [Consulta: 7 abril 2021].
* 1 2 «SOFIA DJAMA AND THE MOVEMENT TO RETAKE ALGERIAN CINEMA» (en anglès americà). Revista Periferias. [Consulta: 7 abril 2021].
# Sobrevivint a Mart

Sobrevivint a Mart (títol original en anglès, Settlers) és una pel·lícula de thriller de ciència-ficció britànica del 2021 escrita i dirigida per Wyatt Rockefeller. S'ha doblat i subtitulat al català.
Es va estrenar al Festival de Cinema de Tribeca el 18 de juny de 2021. Es va estrenar el 23 de juliol de 2021 als Estats Units a càrrec d'IFC Midnight.

## Referències

* ↑ «Critic Reviews for Settlers». Metacritic. CBS Interactive. Arxivat de l'original el 28 juliol 2021. [Consulta: 27 juliol 2021].
* ↑ «Settlers». Goita què fan, ara!. [Consulta: 5 maig 2023].
* ↑ «Exclusive Premieres Announced For Tribeca At Home», 03-05-2021. Arxivat de l'original el 6 maig 2021. [Consulta: 3 maig 2021].
* ↑ Lang, Brent. «'Settlers' With Sofia Boutella, Brooklynn Prince Sells to IFC Midnight (Exclusive)», 14-04-2021. Arxivat de l'original el 8 maig 2021. [Consulta: 8 maig 2021].
* ↑ Coggan, Devan. «Get a first look at Sofia Boutella and Brooklynn Prince in the sci-fi thriller Settlers», 20-04-2021. Arxivat de l'original el 28 juny 2021. [Consulta: 8 maig 2021].
* ↑ «Film and TV Projects Going Into Production - Settlers». Arxivat de l'original el 12 abril 2021. [Consulta: 12 abril 2021].
# Tommaso

Tommaso és una pel·lícula dramàtica de coproducció internacional de 2019, escrita i dirigida per Abel Ferrara. La protagonitza Willem Dafoe. Es va estrenar al Festival de Cinema de Cannes el 20 de maig de 2019. Va ser estrenada als cinemes catalans el 25 de setembre de 2020.
Ha estat subtitulada al català.

## Sinopsi

Aquesta és la història d'un artista estatunidenc que viu a Roma, envoltat de drama, dubte i desconnexió amb la seva esposa europea jove i la seva filla de tres anys.

## Repartiment

* Willem Dafoe as Tommaso
* Cristina Chiriac as Nikki
* Anna Ferrara as Deedee
* Stella Mastrantonio
* Alessandro Prato

## Premis

* 2019. Lisbon Film Festival (LEFFEST): Nominada a Best Film (millor pel·lícula).
* 2019. Seville European Film Festival: Nominada a Best Film (millor pel·lícula).
* 2019. Film Festival Cologne: Guanyadora.
* 2020. Azeméis Film Festival: Nominada a Best Film (millor pel·lícula).
* 2021. Días de Cine Awards: Willem Dafoe nominat a Best Foreign Actor (Millor actor estranger).
* 2021. New York Film Critics, Online: Guanyadora Top Films of the Year (Les millors pel·lícules de l'any).

## Referències

* ↑ «Cannes festival 2019: full list of films». The Guardian. [Consulta: 18 abril 2019].
* 1 2 «Tommaso». ésAdir. [Consulta: 22 setembre 2020].
* ↑ «Tommaso». Cinema en català. [Consulta: 22 setembre 2020].
* ↑ «Tommaso».
# Cowboys (pel·lícula de 2020)

Cowboys és una pel·lícula dramàtica estatunidenca del 2020 escrita i dirigida per Anna Kerrigan. És protagonitzada per Steve Zahn, Jillian Bell, Sasha Knight i Ann Dowd. Es va projectar per primer cop a l'Outfest el 22 d'agost de 2020 i es va estrenar a les sales de cinema el 12 de febrer de 2021 de la mà de Samuel Goldwyn Films. El 28 de juny de 2021 es va estrenar la versió doblada i subtitulada al català.

## Repartiment

* Steve Zahn com a Troy
* Jillian Bell com a Sally
* Sasha Knight com a Joe
* Ann Dowd com a detectiu Faith Erickson
* Gary Farmer com a Robert Spottedbird
* Chris Coy com a Jerry
* A.J. Slaght com a Stevie
* Bob Stephenson com al xèrif George Jenkins
* John Beasley com a Ben the Friendly Ranger
* John Reynolds com a Grover

## Sinopsi

El pare problemàtic però benintencionat d'un nen trans, Troy, s'enlaira amb ell al desert de Montana, perseguit per la policia, després que la seva dona Sally, de qui s'ha separat recentment, es nega a deixar que Joe visqui com el seu autèntic jo.

## Producció

En una entrevista a PopMatters, Kerrigan va dir que mai no hi havia hagut cap dubte sobre l'elecció d'un actor no binari o transgènere per interpretar el paper de Joe, i que després de trobar l'intèrpret Sasha Knight, "era obvi que era el nostre Joe".

## Publicació

Cowboys es va estrenar al festival de cinema Outfest, orientat a la temàtica LGBTQ, el 22 d'agost de 2020 i poc després Samuel Goldwyn Films en va adquirir els drets de distribució. S'havia previst originalment estrenar la pel·lícula al Festival de Cinema de Tribeca l'abril de 2020, però, a causa de la pandèmia de la COVID-19, el festival es va cancel·lar. Finalment es va publicar el 12 de febrer de 2021.

## Resposta crítica

Al lloc web de l'agregador de ressenyes Rotten Tomatoes, la pel·lícula té una puntuació d'aprovació del 91% basada en 56 crítiques, amb una valoració mitjana de 7,4 sobre 10. El consens crític del lloc diu: "Cowboys explora temes carregats d'emocions amb mà ferma, destacant la humanitat dels seus personatges en una història de dinàmiques familiars tensa i d'identitat de gènere".

## Referències

* ↑ «Cowboys». Cinema en Català, Departament de Cultura. [Consulta: 13 juny 2022].
* ↑ Risker, Paul. «Anna Kerrigan Prioritizes Substance Over Style in 'Cowboys'». PopMatters, 31-07-2020. [Consulta: 10 agost 2020].
* ↑ Gardner, Chris. «Outfest Sets Lineup for Virtual Film Festival With Malibu Drive-in Events». The Hollywood Reporter, 10-08-2020. [Consulta: 10 agost 2020].
* ↑ McNary, Dave. «Samuel Goldwyn Films Buys Steve Zahn's Tribeca Winner 'Cowboys' (EXCLUSIVE)». Variety, 25-08-2020. [Consulta: 2 setembre 2020].
* ↑ Goldsmith, Jill. «Tribeca Sets Feature Lineup Of Films For 2020 Fest». Deadline Hollywood, 03-03-2020. [Consulta: 10 agost 2020].
* ↑ Beresford, Tribly. «Tribeca Film Festival Postponed Amid Coronavirus Fears». The Hollywood Reporter, 12-03-2020. [Consulta: 10 agost 2020].
* ↑ «Cowboys (2020)». Rotten Tomatoes. Fandango.

## Enllaços externs

* Cowboys - Lloc web oficial
# Viggo Jensen

Alexander Viggo Jensen (Copenhaguen, Dinamarca 1874 - íd. 1930) fou un esportista danès, guanyador de tres medalles olímpiques. Esportista versàtil, Jensen destacà en tir olímpic, atletisme, halterofília i gimnàstica artística.

## Biografia

Va néixer el 22 de juny de 1874 a la ciutat de Copenhaguen, capital de Dinamarca.
Va morir el 2 de novembre de 1930 a la seva residència de Copenhaguen.

## Carrera esportiva

Participà, als 21 anys, en els Jocs Olímpics d'Estiu de 1896 realitzats a Atenes (Grècia), on competí en diverses proves d'aquests quatre esports. En les proves d'halterofília aconseguí guanyar la medalla d'or en la prova d'aixecament a dos braços i la medalla de plata en la prova d'aixecament a un braç; en les proves de tir olímpic guanyà la medalla de bronze en la prova de rifle militar 300 metres, finalitzant sisè en la prova de rifle militar 200 metres. Participà en la prova de gimnàstica d'escalada de corda, on finalitzà quart axí com en les proves atlètiques de llançament de pes, on fou quart, i de llançament de disc, on arribà a la final. Participà en els Jocs Olímpics d'Estiu de 1900 realitzats a París (França), si bé únicament en cinc proves de tir olímpic i on finalitzà quart en la prova de rifle militar tres posicions com a resultat més destacat.

## Referències

* 1 2 3 4 5 6 7 8 9 10 11 12 «Viggo Jensen» (en anglès). sports-reference.com. Arxivat de l'original el 2010-02-03. [Consulta: 22 agost 2012].
# Holger Nielsen

Holger Louis Nielsen (Copenhaguen, 18 de desembre de 1866 – Hellerup, 26 de gener de 1955) va ser un tirador d'esgrima, de tir olímpic i atleta danès que va prendre part en els Jocs Olímpics de 1896, Atenes, en diferents proves esportives. També és recordat per He haver establert les primeres regles modernes de l'handbol.

## Esgrima

L'esport en què més destacava Nielsen era l'esgrima i a Atenes va competir en la prova de sabre. En una lligueta amb altres quatre tirador, en què tots s'enfrontaven entre ells, Nielsen guanyà a Adolf Schmal i Georgios Iatridis, mentre perdé contra Telemachos Karakalos i Ioannis Georgiadis. Aquest 2-2 li va suposar guanyar la medalla de bronze.

## Tir olímpic

En les proves de tir olímpic Nielsen es va retirar de la prova de Rifle militar, 200m després del primer dia de competició. Havia disparat 20 dels 40 trets disponibles, però es desconeix la seva puntuació. En la prova de Pistola militar, 25m acabà en cinquena posició. Va guanyar la medalla de bronze en la prova de Pistola ràpida, 25m, sent el darrer dels tiradors que finalitzaren la prova. El seu millor resultat el va obtenir en la prova de Pistola lliure, 30m, cosa que representà una sorpresa: la seva puntuació fou de 285, per 442 del vencedor Sumner Paine, suficients per superar els altres tres rivals.

## Disc

Nielsen també disputà la prova de llançament de disc. No se sap del cert els resultats finals de Nielsen, però no va estar entre els quatre millors.

## Referències

* 1 2 3 4 «Holger Nielsen Olympic Results». sports-reference.com. Arxivat de l'original el 25 d’agost 2011. [Consulta: 30 agost 2015].
# August Nilsson

August Nilsson (Trollenäs, Eslöv, Escània, 15 d'octubre de 1872 – Estocolm, 23 de maig de 1921) va ser un atleta i tirador de corda suec que va competir a cavall del segle xix i el segle xx.
El 1900 va prendre part en els Jocs Olímpics de París en tres proves. Dues d'atletisme, el salt amb perxa i el llançament de pes, en què quedà en vuitena i novena posició respectivament, i en la competició del joc d'estirar la corda, en què guanyà la medalla d'or formant part de l'equip mixt, sueco-danès.

## Referències

* 1 2 «August Nilsson Olympic Results». sports-reference.com. Arxivat de l'original el 31 d'agost 2011. [Consulta: 14 setembre 2015].
# Nikólaos Georgandàs

Nikólaos Georgandàs (en grec Νικόλαος Γεωργαντάς; Korythio, Peloponès, 12 de març de 1880 - Atenes, 23 de novembre de 1958) va ser un atleta grec que va competir a cavall del segle xix i el segle xx. Va prendre part en tres Jocs Olímpics.
El 1904 va prendre part en els Jocs de Saint Louis, on guanyà la medalla de bronze en el llançament de disc del programa d'atletisme. També disputà el llançament de pes, on fou desqualificat; i en la competició del joc d'estirar la corda, on fou cinquè.
El 1906 va prendre part en els Jocs Intercalats d'Atenes, on guanyà tres medalles: una d'or en el llançament de pedra i dues de plata, en llançament de disc i llançament de disc estil antic.
A Londres, el 1908, disputà quatre proves d'atletisme en els seus tercers i darrers Jocs Olímpics: pes, disc, disc estil antic i javelina estil lliure, sent la millor posició aconseguida la sisena en disc estil antic.

## Referències

* 1 2 3 «Nikolaos Georgantas Olympic Results». sports-reference.com. Arxivat de l'original el 3 de març 2009. [Consulta: 25 octubre 2015].
# Tullio Camillotti

Tullio Camillotti (Sacile, Friül-Venècia Júlia, 29 de gener de 1880 – Sacile, 21 de febrer de 1959) va ser un haltera italià que va competir a començaments del segle xx.
El 1906 va prendre part en els Jocs Intercalats d'Atenes, on disputà dues proves del programa d'halterofília. Va guanyar la medalla de plata en aixecament a una mà i fou setè en l'aixecament a dues mans.
Després graduar-se en dret per la Universitat de Pàdua es retirà de les competicions.

## Referències

* ↑ «Tullio Camillotti Olympic Results». sports-reference.com. Arxivat de l'original el 3 d’agost 2012. [Consulta: 20 juny 2017].
* ↑ Tullio Camillotti Arxivat 24-9-2015 a Wayback Machine.. Federació Italiana d'Halterofília
# Federico Cesarano

Federico Secondo Cesarano (Pàdua, 5 de juliol de 1886 - Milà, 22 de gener de 1969) va ser un tirador d'esgrima i tirador italià que va competir a començaments del segle xx.
El 1906 va prendre part en els Jocs Intercalats d'Atenes, on guanyà la medalla de bronze en la competició de sabre. També disputà, sense sort, les proves de sabre, tres cops i floret.
El 1920 va prendre part ails Jocs Olímpics d'Anvers, on disputà tres proves del programa d'esgrima. Quedà eliminat en semifinals de la competició de floret i fou desè en la de sabre. En la competició de sabre per equips guanyà la medalla d'or.
El 1924 a París va competir en tir olímpic, sent novè en la competició de fossa olímpica.

## Referències

* 1 2 3 «Federico Cesarano Olympic Results». sports-reference.com. Arxivat de l'original el 30 de gener 2012. [Consulta: 18 juny 2017].
* ↑ Federico Cesarano a olympic.org
# Alfred Neuland

Alfred Neuland (Valga, Imperi Rus, avui comtat de Valga, 1895 - Tallinn, Unió Soviètica 1966) fou un aixecador estonià, guanyador de dues medalles olímpiques.

## Biografia

Va néixer el 10 d'octubre de 1895 a la ciutat de Valga, població situada en aquells moments a l'Imperi Rus i que posteriorment formà part de la Unió Soviètica i actualment d'Estònia. Va morir el 16 de novembre de 1966 a la ciutat de Tallinn, població situada en aquells moments a la Unió Soviètica i que avui en dia és la capital d'Estònia.

## Carrera esportiva

Va participar, als 24 anys, en els Jocs Olímpics d'Estiu de 1924 celebrats a Anvers (Bèlgica), on va guanyar la medalla d'or en la prova masculina de pes lleuger (-67.5 kg.), esdevenint el primer campió d'aquesta categoria i establint un nou rècord olímpic en aixecar 257.5 quilos. En els Jocs Olímpics d'Estiu de 1924 realitzats a París (França) aconseguí guanyar la medalla de plata en la prova de pes mitjà (-75 kg.). Al llarg de la seva carrera guanyà una medalla d'or en el Campionat del Món d'halterofília.

## Referències

* 1 2 3 4 «Alfred Neuland» (en anglès). Sports Reference. Arxivat de l'www.sports-reference.com original el 2010-01-31. [Consulta: 5 novembre 2013].
# Freud (sèrie)

Freud és una sèrie policíaca austro-alemanya de televisió, difosa a Netflix, que escenifica el jove Sigmund Freud de manera incongruent, lluny de tota versemblança històrica o científica.
Hi ha vuit episodis produïts i difosos a partir del 23 de març de 2020

## Argument

Freud pinta un jove Sigmund Freud (Robert Finster) que resol diversos misteris lligats a homicidis i desaparicions l'any 1886 a Viena, ajudat per la mèdium Fleur Salomé (Ella Rumpf) i el policia Alfred Kiss (Georg Friedrich).

## Repartiment

* Robert Finster: Sigmund Freud
* Ella Rumpf: Fleur Salomé
* Georg Friedrich: Alfred Kiss
* Christoph F. Krutzler: Franz Poschacher
* Brigitte Kren: Lenore
* Anja Kling: Sophia von Szápáry
* Philipp Hochmair: Viktor von Szápáry
* Rainer Bock: Professor Theodor Meynert
* Martin Zauner: Oskar Janecek
* Noah Saavedra: Arthur Schitzler
* Merab Ninidze: Dr. Joseph Breuer
* Lukas Thomas Watzl: Leopold Von Schönfeld
* Stefan Konarske: el príncep Rudolf
* Lukas Miko: George Von Lichtenberg
* Alina Fritsch: Fanny
* Nicole Mercedes Müller: Martha Bernays
La primera temporada de Freud ha estat difosa per Netflix el 23 de març de 2020.

### Primera temporada (2020)

* Hysterie
* Trauma
* Somnambul
* Totem und Tabu
* Trieb
* Regression
* Katharsis
* Verdrängung
El rodatge ha tingut lloc totalment a Praga, a la República Txeca.

## Acollida

Segons Le Monde, és un
| « | la caricatura [que] distorsiona els fets històrics i científics d'una manera grotesca | » |
La primera temporada de Freud té una nota del 50% sobre el lloc de crítics Rotten Tomatoes. Escrivint per a The Guardian, Adrian Horton ha comparat Freud a « altres revisions absurdes d'històries famoses » com Abraham Lincoln: Vampir Hunter.
L'escriptor del Daily Beast Nick Schager ha fet la mateixa comparació, escrivint que la sèrie no té res a veure amb un biopic i que la manera de la qual
| « | casar la veritat amb ximpleries paranormals resulta ser raonablement interessant | » |
com a espectacle absurd.

## Referències

* 1 2 Schager, Nick «Netflix’s ‘Freud’ Depicts Sigmund Freud as a Horny, Coked-Out Demon Hunter» (en anglès). The Daily Beast, 23-03-2020.
* ↑ Garvey, Marianne «Sigmund Freud hunts down a serial killer in new Netflix show» (en anglès). CNN, 23-03-2020.
* ↑ Renaud Machart «« Freud » : le père de la psychanalyse caricaturé en détective de l'inconscient sur Netflix» (en francès). Le Monde.fr, 26-03-2020.
* ↑ «Freud: Season 1» (en anglès). [Consulta: 29 març 2020].
* ↑ Adrian Horton «Freud review – Netflix revisionist drama is a ridiculous coked-up mess» (en anglès). The Guardian, 23-03-2020.